
Ocuparea locurilor libere, după finalizarea etapei de reînscrieri, se va face. de regulă, în ordinea descrescătoare a grupelor de vârstă, respectiv: grupa mare (copii de 5 ani), grupa mijlocie (copii de 4 ani) şi grupa mică (copii de 3 ani). în baza adresei MEC nr. 28074/04.05.2022. 
În situaţia în care într-o unitate de învăţământ numărul cererilor de înscriere a copiilor în învăţământul preşcolar, primite de la părinţi, este mai mare decât numărul de locuri libere, vor fi aplicate, succesiv, criterii de departajare generale şi criterii de departajare specifice, după cum urmează:
Criteriile generale de departajare sunt următoarele:
1.  existenţa unui document care dovedeşte că este orfan de ambii părinţi;
2.  existenţa unui document care dovedeşte că este orfan de un singur părinte;
3.  existenţa unui frate/a unei surori înmatriculat/înmatriculate în unitatea de învăţământ respectivă;
4.  existenţa unui certificat medical de încadrare în grad de handicap a copilului.
În cazul în care numărul cererilor de înscriere primite de la părinţi este mai mare decât numărul de locuri libere, repartizarea copiilor se face în ordinea descrescătoare a numărului de criterii generale de departajare cumulate de către fiecare copil: se repartizează la început copiii care îndeplinesc trei dintre criteriile menţionate anterior, apoi copiii care îndeplinesc două dintre criterii şi, în final, copiii care îndeplinesc doar unul dintre criteriile menţionate.  Criteriile specifice de departajare sunt aplicate după epuizarea departajării pe baza criteriilor generale menţionate anterior.
